
Godina II / Broj 35 (51),  13. RUJNA  2026. 
Martina Divalta 71, 31 000 Osijek, tel. 031/505-830









„NIJE LI TREBALO DA SE I TI SMILUJEŠ SVOME DRUGU,
KAO ŠTO SAM SE I JA TEBI SMILOVAO?“ (Mt 18, 33)

Čitajući današnji odlomak Evanđelja mnogi od nas prepoznati će se u Petru i njegovom pitanju Isusu o mjeri praštanja. Zar i sami nismo upadali u napast da ograničimo naše praštanje na ovu ili onu samo nama prihvatljivu mjeru? Petrova mjera «do sedam puta» prelazi i mjeru ondašnjih rabinskih škola koji su učili Židove da trebaju oprostiti maksimalno do četiri puta. Na Petrov upit Isus daje odgovor koji praktički znači uvijek. Taj odgovor on pojašnjava kroz darovanu prispodobu o kralju i dužniku kojom okreće po tko zna koji put sva naša ljudska razmišljanja i kalkulacije na jednu drugu razinu i dimenziju. Milosrdni upravitelj ili kralj u toj prispodobi predstavlja Boga koji prašta, a dužnik čovjeka koji je grješan i potrebit oprosta. Dužnik je dužan jednu silnu svotu novca – deset tisuća talenata. Jedan talent iznosio je u ono vrijeme šest tisuća denara, a jedan denar bio je jednodnevna plaća radniku ili nadnica. Drugim riječima, dug je nemoguće bilo za vratiti. Situacija je bezizlazna za dužnika. Ne prepoznaju li se mnogi ljudi današnjice u ovom dužniku? Koliko je onih jadnih ljudi među nama kojima banke ili vjerovnici prijete ovrhom nad svime što posjeduju jer nisu u mogućnosti vratiti nastali dug? Koliko je među nama onih koji teško i s mukom pokušavaju vraćati svoja kreditna zaduženja? A da ne spominjem one koji zbog ovog ili onog razloga ne govore sa svojim vlastitim bratom, sestrom, susjedom...? Kroz današnju prispodobu Gospodin nam svima želi pomoći da se pokušamo prepoznati u liku dužnika u odnosu prema Bogu kojemu u konačnici sve dugujemo. Svi mi živimo od Božjeg smilovanja i pozvani smo prepoznati u sebi 'pomilovanog grešnika', tj. onoga koji je Božjom milošću oslobođen od 'svega duga', grijeha, te samim time pozvan da bude nositelj novog života u Bogu. 
župnik Ante Šiško

8 PROSINCA 2025. 



PRVO ČITANJE: (Sir 27,30 – 28,7)
IZ KNJIGE SIRAHOVE

PSALAM 103: MILOSRDAN JE I MILOSTIV GOSPODIN, 
SPOR NA SRDŽBU I VRLO DOBROSTIV.

DRUGO ČITANJE: (Rim 14,7-9)
IZ PAVLOVE POSLANICE RIMLJANIMA

EVANĐELJE   (Mt 18, 21-35)
IZ SVETOG EVANĐELJA PO MATEJU
 
U ono vrijeme: Petar pristupi Isusu i reče: »Gospodine, koliko puta da oprostim bratu svomu ako se ogriješi o mene? Do sedam puta?« Kaže mu Isus: »Ne kažem ti do sedam puta, nego do sedamdeset puta sedam.« »Stoga je kraljevstvo nebesko kao kad kralj odluči urediti račune sa slugama. Kad započe obračunavati, dovedoše mu jednoga koji mu dugovaše deset tisuća talenata. Kako nije imao odakle vratiti, zapovjedi gospodar da se proda on, žena mu i djeca i sve što ima te se podmiri dug. Nato sluga padne ničice preda nj govoreći: ’Strpljenja imaj sa mnom, i sve ću ti vratiti.’ Gospodar se smilova tomu sluzi, otpusti ga i dug mu oprosti. A kad taj isti sluga izađe, naiđe na jednoga svoga druga koji mu dugovaše sto denara. Uhvati ga i stane ga daviti govoreći: ’Vrati što si dužan!’ Drug padne preda nj i stane ga zaklinjati: ’Strpljenja imaj sa mnom i vratit ću ti.’ Ali on ne htjede, nego ode i baci ga u tamnicu dok mu ne vrati duga. Kad njegovi drugovi vidješe što se dogodilo, silno ražalošćeni odoše i sve to dojaviše gospodaru. Tada ga gospodar dozva i reče mu: ’Slugo opaki, sav sam ti onaj dug oprostio jer si me zamolio. Nije li trebalo da se i ti smiluješ svome drugu, kao što sam se i ja tebi smilovao?’ I gospodar ga, rasrđen, preda mučiteljima dok mu ne vrati svega duga. Tako će i Otac moj nebeski učiniti s vama ako svatko od srca ne oprosti svomu bratu.«







PASTORALNE AKTIVNOSTI I MOLITVENI SUSRETI U ŽUPI 

JESENSKI KVATRENI TJEDAN – OD PONEDJELJKA, 14, RUJNA

Počinje jesenski kvatreni tjedan u kojem su vjernici pozvani na intenzivniju molitvu i djela pokore i ljubavi. Tjedan je posvećen molitvi za svećenička i redovnička zvanja te za kršćansku izgradnju mladeži. Kvatreni tjedan završava liturgijom kvatri u subotu, 19. rujna.

5. NACIONALNI SUSRET HRVATSKIH KATOLIČKIH OBITELJI, 19. / 20. RUJNA 

Prigodni program Susreta hrvatskih katoličkih obitelji u Osijeku počinje u subotu u 16 sati na više lokacija u središtu grada. Sudionici će moći sudjelovati u radionicama, koncertu duhovne glazbe, kulturno-umjetničkom programu, predstavljanju obiteljskih udruga i zajednica te šetnji gradom, a bit će omogućena i ispovijed. Prvi dan završava zajedničkim molitvenim bdjenjem u konkatedrali svetih Petra i Pavla u 18:30. U nedjelju je središnji dio susreta u Svetištu Gospe od Utočišta u Aljmašu. Duhovno-molitveni program počinje u 9:15, a sveta misa u 10 sati, uz izravan prijenos HRT-a. Na hodočašće u Aljmaš polazimo zajedničkim autobusom u 9 sati ispred župne crkve. Molimo prijavljene putnike da dođu nekoliko minuta ranije. 

Za sve obitelji domaćine koje su se prijavile za prihvat hodočasnika, sve potrebne obavijesti vezane uz njihov dolazak i prihvat bit će objavljene tijekom ovoga tjedna. Molimo za strpljenje i praćenje daljnjih obavijesti.

Susret hrvatskih katoličkih obitelji prigoda je za slavljenje vjere, ljubavi i zajedništva. Obitelji iz cijele Hrvatske i inozemstva okupljaju se kako bi zajedno molile, slavile euharistiju i jačale svoju povezanost.
To je trenutak radosti i nade u kojem svaki osmijeh, zagrljaj i zajednička molitva podsjećaju na snagu ljubavi i života koju obitelj donosi svijetu.
	
BITNA OBAVIJEST – IDUĆE NEDJELJE NEĆE BITI MISE U 9.00 I 10.30 SATI U NAŠOJ ŽUPI!

Na poziv i zamolbu nadbiskupa Đure Hranića zbog nacionalnog susreta hrvatskih katoličkih obitelji u Osijeku i Aljmašu, bit će ukinute dvije nedjeljne mise i to misa u 9.00 sati i misa u 10.30 sati. To znači da će u našoj župi, u nedjelju, 20. rujna biti samo dvije mise i to u 7.30 sati i u 18.30 sati. 

OSNIVANJE DJEČJEG ŽUPNOG ZBORA – SUBOTA, 19. RUJNA U 10.00 SATI

Dragi roditelji, djeco i mladi! S velikom radošću vas pozivamo na osnivanje i na prvi susret našeg novog dječjeg župnog zbora! Dragi roditelji, ako vaše dijete voli glazbu, druženje i želi svojim glasom uveličati naša nedjeljna misna i druga liturgijska slavlja, ovo je savršena prilika za to. Dragi dječače, djevojčice,  rado pjevaš pod tušem? Voliš pjevati, ali više voliš pjevati u društvu nego sam? Sviraš neki instrument? Ideš u osnovnu školu od 1. do 8. razreda? Možda si i stariji, ideš u srednju školu, a sviraš neki instrument i voliš pjevati? Imaš vremena za druženje? Onda si pravi kandidat za člana dječjeg zbora naše župe. Voditelj zbora je vjeroučitelj Petar Kopunović Legetin uz glazbenu pratnju naše mlade studentice Eve Generalić. Svi zainteresirani su pozvani na prvi susret u župnoj crkvi u subotu, 19. rujna u 10.00 sati. Dođi i vidi!

HODOČAŠĆE VJERNIKA SA ŽUPNIKOM U MEĐUGORJE – OD 2. DO 4. LISTOPADA 2026.

Polazak je planiran u petak, 2. listopada u 8.00 sati ujutro, a povratak u kasnim večernjim satima u nedjelju 4. listopada 2026. Cijena putovanja + 2 puna pansiona (noćenje, doručak, ručak i večera)  je 135 € po osobi. Prijaviti se mogu zainteresirani vjernici i iz drugih župnih zajednica. Voditelj hodočašća je župnik Ante Šiško.. Prijave se primaju u uredovno vrijeme župnog ureda. Mjesta još ima. Nemojte čekati posljednji trenutak za prijavu. Uz prijavu potrebno je odmah uplatiti i navedeni novčani iznos. 








SUSRET MARIJINE LEGIJE – svakog ponedjeljka u 19 sati. PASTORALNE AKTIVNOSTI I MOLITVENI SUSRETI U ŽUPI 

BIBLIJSKA SKUPINA – utorkom nakon večernje mise.
PROBA ZBORA SA SV. MISE U 7.30 - utorkom nakon večernje mise.
PROBA ZBORA SA SV. MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ SA SV. MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
KRSNA KATEHEZA ZA RODITELJE I KUMOVE:- srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – ove srijede neće biti.
EUHARISTIJSKO KLANJANJE  – četvrtkom nakon večernje mise. Dođimo i odmorimo se u Gospodinu!
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.00 sati.
MOLITVENI SUSRET ZAJEDNICE TOTUS TUUS: subotom u 19h.

ŽUPNI CARITAS –  Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 



DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu 345 €.
Svoj dar možete izravno uplatiti na župni račun kod Croatie banke: HR1624850031100252570 
svrha uplate: dar za Crkvu; ili skeniranjem BAR-CODA
SVIM DAROVATELJIMA OD SRCA HVALA. 
KRŠTENI  






Naša zajednica vjernika imala je radost svjedočiti sakramentu krštenja malih novokrštenika, 
to su: IVANO HOMOKY, KATJA DUKARIĆ, TIN ŽAGAR 
Roditeljima i kumovima od srca čestitamo i molimo Gospodina za njih kako bi oni uzornim kršćanskim životom odgajali svoju djecu do punine njihove kršćanske zrelosti.
ŽENIDBENI NAVJEŠTAJ




Sveti sakrament ženidbe žele sklopiti:

ZARUČNIK:   BRUNO RADOVANOVIĆ, sin VLATKA i  MIRJANE r. KURTOVIĆ,  uzima 
ZARUČNICU:  YVONNE ECKHARD, kći THOMASA i DRAGICE r. KOVAČ.  
Vjenčanje će biti u petak, 18. rujna 2026.  u župi Sv. Obitelji u Osijeku.
-------------------------------------------------
ZARUČNIK:    IVAN SASTIĆ, sin DAMIRA i  SILVIJE r. TOPALOVIĆ,  uzima 
ZARUČNICU:  ANU GRANOŠA, kći DRAŽENA i MARIJANE r. JOSIPOVIĆ.  
Vjenčanje će biti u petak, 18. rujna 2026.  u župi Svih Svetih u Đakovu.
-------------------------------------------------
ZARUČNIK:    JOSIP ŠALAJ, sin VLADIMIRA i  RUŽICE r. KOLAK,  uzima 
ZARUČNICU:  ŽANU LAZAR, kći VJEKOSLAVA ŽUPANIĆA i MONIKE r. LAZAR.  
Vjenčanje će biti u subotu, 19. rujna 2026.  u župi Sv. Euzebija i Poliona u Vinkovcima.
-------------------------------------------------
ZARUČNIK:   BRUNO KUKOLJA, sin TIHOMIRA i  NIVES,  uzima 
ZARUČNICU:  MIJU GOTAL, kći DAMIRA i ŽELJKE.  
Vjenčanje će biti u subotu, 19. rujna 2026.  u župi Svete Barbare u Zagrebu.
-------------------------------------------------
ZARUČNIK:    BRANIMIR KEDAČIĆ, sin MIROSLAVA i  MARIJE r. ŠPORČIĆ,  uzima 
ZARUČNICU:  MAJU ĐURKOVIĆ, kćer IVE i SUADE r. GIBIĆ.  
Vjenčanje će biti u subotu, 19. rujna 2026.  u našoj župi.
PREŠLI U VJEČNU DOMOVINU  

 Otišli  su pred nama u Vječnu Domovinu: 

SLAVA STUPAR (28. 8. 1939. †  7. 9. 2026.);
VERA GERŠIĆ (9. 9. 1958.  † 7. 9. 2026.) 

RASPORED MISA I MISNIH NAKANA ZA TJEDAN OD 14. DO 20. RUJNA 2026. 























	1.
	


PONEDJELJAK,  
14.9.2026.
UZVIŠENJE SV. KRIŽA

	
18.30

	
†  JULKA I † ANTUN VRBOŠIĆ
† FILIP PERIĆ
†  JOZO I † ŠTEFANIJA KASUM


	2.
	UTORAK, 15.9.2026.  
BL. DJEVICA MARIJA ŽALOSNA 
	




18:30

	
†  MIRKO, † VLADIMIR I † KATA BUNOZA;
†  STJEPAN ERK;
†  JOSIP I † LJERKA ŽIVANOVIĆ


	3.
	

SRIJEDA, 16.9. 2026. 
SV. KORNELIJE, PAPA I 
CIPRIJAN BISKUP, MUČENICI; 
SV. EUFEMIJA, MUČENICA
	



18.30






	† MIROSLAV ŠIMOVIĆ;
† KATICA HUK;
†  MATE TALAJA I †† IZ OBITELJI

	4.
	ČETVRTAK,  17.9. 2026.   
SV. ROBERT BELLARMIN, 
BISKUP I CRKVENI NAUČITELJ;
 RANE SV. FRANJE
	













18:30



	† JOZO STUHLI;
† IVAN DURGEL I SVI †† IZ OBITELJI;
† IRENA ŠILIĆ

	5.
	PETAK, 18.9. 2026.
SV. JOSIP KUPERTINSKI; 
SV. LAMBERT, MUČENIK

	


18.30
	
†  ZDENKO ROGINA;
† JOSIP I LUKA EVIĆ;
†† IZ OBITELJI KOVAČEVIĆ I HAGEDORN


	6.
	
SUBOTA, 19.9.2026.
 SV. JANUARIJE, 
BISKUP I MUČENIK

	


07:30




	
† JOZO LJUBIČIĆ


	7.
	NEDJELJA, 
20. 9. 2026.
25. KROZ GODINU
	07:30







18:30
	
U ZAHVALU SRCU ISUSOVU I MARIJINU ZA OZDRAVLJENJE



†   JAKO PERIŠA


RADNO VRIJEME ŽUPNOG UREDA
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.


Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

